
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 650 


22 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του ύψους της δικαστικής δαπάνης των 


διαδίκων κατά την ακυρωτική διαδικασία. 1 

Συμπλήρωση της σύνθεσης των τμημάτων και κατανο¬ 
μή σ'αυτά των μελών του Αρείου Πάγου για το δι¬ 
καστικό έτος 1999 - 2000. 2 

Σύσταση Δημοτικής Επιχείρησης Ανάπτυξης στο Δή¬ 
μο Μαρώνειας Ν. Ροδόπης (αναδημοσίευση). 3 

Καθορισμός ωρών εισόδου του κοινού στις Δ.Ο.Υ. της 
Διοικητικής Περιοχής Περιφέρειας Βορείου Αιγαί¬ 
ου . 4 


Χορήγηση άδειας άσκησης επαγγέλματος Κοινωνικού 
Λειτουργού στην Γκιανέ Κλεοπάτρα του Χαϊδευτού 5 
Σύστασις και λειτουργία Εκκλησιαστικού Ιδρύματος 
με την επωνυμία «ΑΛΛΗΛΕΓΓΥΗ Ίδρυμα Κοινωνι¬ 
κής και Πολιτισμικής Δράσεωςτης Ιεράς Μητροπό- 
λεως Θεσσαλιώτιδος και Φαναριοφερσάλων». 6 


ΑΠΟΦΑΣΕΙ Σ 

Αριθ.Αποφ. 1/2000 (1) 

Καθορισμός του ύψους της δικαστικής δαπάνης των δια¬ 
δίκων κατά την ακυρωτική διαδικασία. 

ΤΟ ΔΙΟΙΚΗΤΙΚΟ ΕΦΕΤΕΙΟ ΙΩΑΝΝΙΝΩΝ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

«Η Ολομέλειατου Διοικητικού Εφετείου Ιωαννίνωνέχο- 
ντας υπόψη τις διατάξεις της παρ. 1 του άρθρου 39 του 
Π.Δ. 18/1989 όπως τροποποιήθηκε με το άρθρο 34 του Ν. 
2721/1999 (112 Α'), αποφάσισε τα εξής: 

Λ. Καθορίζει τα ποσά που επιβάλλονται για τη δικαστική 
δαπάνη των διαδίκων κατά των ενώπιον του Διοικητικού 
Εφετείου Ιωαννίνων ακυρωτική διαδικασία ως ακολού¬ 
θως: 

1) Για τη σύνταξη των δικογράφων της αιτήσεως ακυ- 
ρώσεως, της τριτανακοπής και της παρεμβάσεως σε σα¬ 
ράντα πέντε χιλιάδες (45.000) δραχμές, για την παράστα¬ 
ση των πληρεξουσίων δικηγόρων σε κάθε συζήτηση σε εί¬ 
κοσι χιλιάδες (20.000) δραχμές. 


2) Για τη σύνταξη των δικογράφων της αιτήσεως ερμη¬ 
νείας και διορθώσεως αποφάσεως σε είκοσι πέντε χιλιά¬ 
δες (25.000) δραχμές, για την παράσταση των πληρεξου¬ 
σίων δικηγόρων σε δέκα χιλιάδες (10.000) δραχμές. 

3) Για τη σύνταξη των δικογράφων της αιτήσεως ανα¬ 
στολής, αιτήσεως, ανακλήσεως και της παρεμβάσεως σε 
αίτηση αναστολής σε είκοσι πέντε χιλιάδες (25.000) δραχ¬ 
μές για την παράσταση των πληρεξουσίων δικηγόρων σε 
δέκα χιλιάδες (10.000) δραχμές. 

Β. Ορίζει ότι η απόφαση αυτή αρχίζει να ισχύει από τη 
δημοσίευσή της στην Εφημερίδα της Κυβερνήσεως και 
εφαρμόζεται σε όλες τις υποθέσεις ακυρωτικής διαδικα¬ 
σίας, οι οποίες συζητούνται ενώπιον του Διοικητικού 
Εφετείου Ιωαννίνων, μετά την έναρξη της ισχύος της, ανε¬ 
ξαρτήτως του χρόνου καταθέσεως του οικείου εισαγωγι¬ 
κού δικογράφου». 

Στο σημείο αυτό περατώθηκε η συζήτηση επί του άρ¬ 
θρου 34 του Ν. 2721/1999, που αφορά τη δικαστική δα¬ 
πάνη των υποθέσεων ακυρωτικής διαδικασίας. 

Ο Πρόεδρος Η Γραμματέας 

ΣΠΥΡΙΔΩΝ ΜΟΥΖΑΚΙΤΗΣ ΛΕΥΚΟΘΕΑ ΚΟΛΟΒΟΥ 
Τα Μέλη 

ΛΑΜΠΡΙΝΗ ΠΛΟΥΜΗ, ΘΕΜΙΣΤΟΚΛΗΣ ΚΟΓΕΒΙΝΑΣ, 
ΚΩΝ/ΝΟΣ ΝΙΚΟΛΑΟΥ 

-♦- 

Αριθ. 34/1999 ( 2 ) 

Συμπλήρωση της σύνθεσης των τμημάτων και κατανομή 
σ'αυτά των μελών του Αρείου Πάγου για το δικαστικό 
έτος 1999-2000. 

ΑΡΕΙΟΣ ΠΑΓΟΣ ΟΛΟΜΕΛΕΙΑ 

Σήμερα 16 Δεκεμβρίου 1999. ημέρα Πέμπτη και ώρα 
11.00 στο Κατάστημα του Αρείου Πάγου συνήλθε, ύστε¬ 
ρα από νόμιμη πρόσκληση, η, κατά τα άρθρα 90 του Συ¬ 
ντάγματος και 68, 79 του Κώδικα Οργανισμού Δικαστη¬ 
ρίων και Κατάστασης Δικαστικών Λειτουργών, Διοικητική 
Ολομέλεια στην οποία έλαβαν μέρος οι: 

Στέφανος Ματθίας-Εισηγητής, Πρόεδρος του Αρείου 
Πάγου, Παναγιώτης Δημόπουλος, Εισαγγελέας Αρείου 
Πάγου, Χαράλαμπος Μυρσινιάς, Πολύβιος Μαντζιάρας, 
Ευάγγελος Κρουσταλάκης και Κωνσταντίνος Λυμπερό- 
πουλος, Αντιπρόεδροι του Αρείου Πάγου, Αντώνιος Πα- 
παθεοδώρου, Χαράλαμπος Γεωργακόπουλος, Γεώργιος 

Βρέπας, Αριστείδης Κρομμύδας, Κωνσταντίνος Κωστή- 
ρης, Πέτρος Κακκαλής, Σπυρίδων Γκιάφης, Παύλος Μεϊ- 
δάνης, Γεώργιος Ρήγος, Αρχοντής Ντόβας, Δημήτριος 
Βούρβαχης, Γρηγόριος Φιλιππάτος, Χρήστος Παληοκώ- 
στας, Παναγιώτης Φιλιππόπουλος, Δημήτριος Ζέρβας, 
Δαμιανός Παπαθανάσης, Δημήτριος Σουλτανιάς, Δημή- 
τριος Λινός, Θεόδωρος Λαφαζάνος, Λουκάς Λυμπερό- 
πουλος, Λέανδρος Ρακιντζής, Θεόδωρος Μπάκας, Γεώρ¬ 
γιος Χριστόφιλος, Γεράσιμος Φρούντζος, Ελευθέριος 
Τσακόπουλος, Θεόδωρος Παπαγιαννάκης, Γεώργιος Πα- 
παδημητρίου, Νικόλαος Γεωργίλης, Κωνσταντίνος Βαρ- 
δαβάκης, Στυλιανός Πατεράκης, Ανδρέας Μοσχανδρέ- 
ου, Κωνσταντίνος Βαλμαντώνης και Δημήτριος Παπαμή- 
τσος, Αρεοπαγίτες. Κωλύονται και δεν παρέστησαν οι 
λοιποί Αντιπρόεδροι και Αρεοπαγίτες. 

Παραστάθηκε ως Γραμματέας της Ολομέλειας ο Προϊ¬ 
στάμενος της Γραμματείας του Αρείου Πάγου Σταύρος 
Λίκκας. 

Η Ολομέλεια συνήλθε σε Συμβούλιο προκειμένου να 
συμπληρώσει τη σύνθεση των πολιτικών και ποινικών τμη- 
μάτωντου Αρείου Πάγου, όπως αυτή αποφασίσθηκε στις 
17 Ιουνίου 1999, (απόφαση 19/1999), με την τοποθέτηση 
σε τμήματα α) του νεοπροαχθέντος αρεοπαγίτη Αντωνί¬ 
ου Μιχαλακέα, και β) των αρεοπαγιτών που πρόκειται να 
προαχθούν κατά τη σημερινή συνεδρίαση του Ανώτατου 
Δικαστικού Συμβουλίου, με την προϋπόθεση ότι δε θα 
ασκηθούν ή δε θα ευδοκιμήσουν προσφυγές. 

Ο Εισηγητής-Πρόεδρος του Αρείου Πάγου Στέφανος 
Ματθίας εισηγήθηκε ό,τι ειδικότερα αναφέρεται στο δια¬ 
τακτικό της απόφασης. 

Ακολούθησε ανταλλαγή γνωμών μεταξύ των μελών της 
Ολομέλειας, αναπτύχθηκαν οι απόψεις οι οποίες διαλαμ¬ 
βάνονται στο σκεπτικό και αποφασίστηκε ομόφωνα η το¬ 
ποθέτηση σε τμήματα του νεοπροαχθέντος αρεοπαγίτη 
Αντωνίου Μιχαλακέα και των αρεοπαγιτών που θα προα¬ 
χθούν, όπως ειδικότερα αναφέρεται στο διατακτικό της 
απόφασης 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Με την απόφαση της Ολομέλειας 19/1999, σχετικά με 
την κατάρτιση των πολιτικών και ποινικών τμημάτων του 
Αρείου Πάγου κατά το προσεχές δικαστικό έτος 1999- 
2000 τοποθετήθηκαν στα τμήματα αυτά οι υπηρετούντες 
αντιπρόεδροι και αρεοπαγίτες. Μετά την αποχώρηση από 
την Υπηρεσία του Αρεοπαγίτη Γεωργίου Νικολόπουλου, 
την τοποθέτηση του Αρεοπαγίτη Μιχαήλ Καρατζά σε θέ¬ 
ση Επιθεωρητή Α' Δικαστικής Περιφέρειας και των αυξη¬ 
μένων υπηρεσιακών αναγκών των Ε' και ΣΤ' τμημάτων 
(ποινικών), η Ολομέλεια, συμπληρώνοντας την κατάρτιση 
των τμημάτων αποφασίζει την τοποθέτηση: 

α) Του νεοπροαχθέντος Αρεοπαγίτη Αντωνίου Μιχαλα¬ 
κέα στο ΣΤ' ποινικό τμήμα και 

β) Των Αρεοπαγιτών, που πρόκειται να προαχθούν κατά 
τη σημερινή συνεδρίαση του Ανώτατου Δικαστικού Συμ¬ 
βουλίου, με την προϋπόθεση ότι δε θα ασκηθούν ή δε θα 
ευδοκιμήσουν προσφυγές, του μεν πρώτου στο Ε' ποινι¬ 
κό τμήμα του δε δευτέρου στο ΣΤ' ποινικό τμήμα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει: 

Την τοποθέτηση του νεοπροαχθέντος Αρεοπαγίτη 
Αντωνίου Μιχαλακέα, ως μέλος του ΣΤ' ποινικού τμήμα¬ 
τος και των Αρεοπαγιτών που πρόκειται να προαχθούν, 


του μεν πρώτου στο Ε' ποινικό τμήμα, του δε δευτέρου 
στο ΣΤ' ποινικό τμήμα. 

Κρίθηκε, αποφασίστηκε και εκδόθηκε στην Αθήνα, στις 
16 Δεκεμβρίου 1999. 

0 Πρόεδρος 

Ο Γ ραμματέας 

ΣΤΕΦΑΝΟΣ ΜΑΤΘΙΑΣ 

ΣΤΑΥΡΟΣ ΛΙΚΚΑΣ 

ΤΜΗΜΑ ΑΡΕΙΟΥ ΠΑΓΟΥ 

ΔΙΚΑΣΤΙΚΟΥ ΕΤΟΥΣ 1999 - 2000 

Α'ΤΜΗΜΑ 

Β1 ΤΜΗΜΑ 

Γ. ΒΕΛΛΗΣ 

Ο. ΤΟΛΙΑΣ 

Α. ΚΑΡΑΓΙΩΡΓΗΣ 

1. Αν. Κατσίφας 

1.Εμμ. Δαμάσκος 

2. Κ. Κωστήρης 

2. X. Παληοκώστας 

3. Π. Κακκαλής 

3.Λ. Λυμπερόπουλος 

4. Σ. Γ κιάφης 

4. Αν. Μοσχανδρέου 

5. Γ. Κάπος 

6. Π. Φιλιππόπουλος 

7. Δ. Σουλτανιάς 

8. Δ. Λινός 

9. Ν. Γεωργίλης 

5. Δ. Παπαμήτσος 

Β2 ΤΜΗΜΑ 

Γ'ΤΜΗΜΑ 

Π. ΜΑΝΤΖΙΑΡΑΣ 

X. ΜΥΡΣΙΝΑΣ 

1. Γ. Ρήγος 

1. Ε. Χαριτάκης 

2.Αρχ. Ντόβας 

2. Γ. Φιλιππάτος 

3. Λ. Ρακιντζής 

3. Δ. Παπαθανάσης 

4. Ο. Παπαγιαννάκης 

4. Ο. Λαφαζάνος 

5.Κ. Βαλμαντώνης 

5. Ο. Μπάκας 

6. Γ. Χριστόφιλος 

7. Ελ. Τσακόπουλος 

8. Γ. Παπαδημητρίου 

9. Κ. Βαρδαβάκης 

10. Στ. Πατεράκης 

Δ'ΤΜΗΜΑ 

Ε'ΤΜΗΜΑ 

Κ. ΠΑΠΑΛΑΚΗΣ 

Ε. ΚΡΟΥΣΤΑΛΑΚΗΣ 

Ι.Α. Κρομμύδας 

1.1. Μυγιάκης 

2.Π. Μεϊδάνης 

2. Αντ. Παπαθεοδώρου 

3. Δ. Βούρβαχης 

3. Ηλ. Βλάσσης 

4. Δ. Ζέρβας 

4. Κ. Τσαμαδός 

δ.Γερ. Φρούντζος 

5. Γ. Σιμόπουλος 


ΣΤ'ΤΜΗΜΑ 

Κ. ΛΥΜΠΕΡΟΠΟΥΛΟΣ 

Ι.Κ. Τζένος 

2. Γ. Βρέπας 

3. Γ. Κρασσάς 

4. Σ. Μοσχολέας 

5. Αντ. Μιχαλακέας 

6. Αθ. Κρητικός 

Αναπληρωτές Αρεοπαγίτες για κάθε Τμήμα 

1 .-Οι τρεις νεότεροι αρεοπαγίτες του Γ Τμήματος ως 
αναπληρωτές της συνθέσεως του Α' Τμήματος και αντί¬ 
στροφα. 

2. -Οι τρεις νεότεροι αρεοπαγίτες του Β1 Τμήματος ως 
αναπληρωτές της συνθέσεως του Β2' Τμήματος και αντί¬ 
στροφα. 

3. -Οιτρεις νεότεροι, αλλά αρχαιότεροι των υπό στοιχ. α' 
Αρεοπαγίτες του Γ Τμήματος ως αναπληρωτές του Δ' 
Τμήματος και αντίστροφα. 

4.-Οι τρεις νεότεροι Αρεοπαγίτες του Ε' Ποινικού Τμή¬ 
ματος ως αναπληρωτές της συνθέσεως του ΣΤ' Ποινικού 
Τμήματος και αντίστροφα. 

-♦- 

Αριθ. 1121 (3) 

* Σύσταση Δημοτικής Επιχείρησης Ανάπτυξης στο Δήμο 
Μαρώνειας Ν. Ροδόπης (αναδημοσίευση). 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του άρθρου 277 του Δημοτικού Κοινοιτ- 
κού Κώδικα (Π.Δ. 410/95). 

2 .Τις διατάξεις του άρθρου 278 του Δημοτικού Κοινοτ- 
νκού Κώδικα (Π.Δ. 410/95) όπως αντικαταστάθηκαν με το 
άρθρο 11 παρ.23του Ν.2503/97. 

3. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚτ. 
Β' καθώς και την αριθμ. 29742/23.5.89 Εγκύκλιο του 
Υπουργείου Εσωτερικών. 

4. Την αριθμ. 14/2000 απόφαση του Δημοτικού Συμβου¬ 
λίου του Δήμου Μαρώνειας, αποφασίζουμε: 

1. Συνιστάται στο Δήμο Μαρώνειας του Νομού Ροδό¬ 
πης Δημοτική Επιχείρηση με την επωνυμία «Δημοτική Επι¬ 
χείρηση Ανάπτυξης Μαρώνειας (Δ.Ε.Α.Μ.)» ως ίδιο Νομι¬ 
κό Πρόσωπο, το οποίο διέπεται από τις διατάξεις των άρ¬ 
θρων 277 έως και 284, 287, 281, και 304 του Δημοτικού 
Κοινοτικού Κώδικα (Π.Δ. 410/95). 

2. Σκοπός της Επιχείρησης είναι, η οικονομική, κοινωνι¬ 
κή και πολιτιστική ανάπτυξη του Δήμου Μαρώνειας και. ει¬ 
δικότερα: 

-Τουρισμός-Οικοτουρισμός-Αγροτουρισμός 
-Δναχείριση εθνικών και ευρωπαϊκών προγραμμάτων 
και εκπόνηση μελετών 

-Στήριξη - προώθηση των χειροτεχνικών προσόντων και 
οικοτεχνίας 

-Πολιτιστικές δραστηριότητες 
-Κοινωνική πολιτική 
-Μονάδες παροχής υπηρεσιών 
-Υλοποίηση προγραμμάτων κατάρτισης 
-Λειτουργία διαφημιστικού γραφείου 
-Διαχείριση κινητής και ακίνητης περιουσίας του δήμου 
-Οικιστικές - Πολεοδομικές παρεμβάσεις και κατα¬ 
σκευές 

-Λειτουργία εικαστικών εργαστηρίων 
-Γεωθερμικό πεδίο, υδάτινοι πόροι, αναλύσεις 
-Ανάπτυξη εμπορικών δραστηριοτήτων 
-Δημιουργία αθλητικών εγκαταστάσεων και υποδομών 
εν γένει - Αθλητικές δραστηριότητες πάσης φύσεως - 
Υλοποίηση Αθλητικών Προγραμμάτων 
-Αξιοποίηση του ορυκτού και δασικού πλούτου της πε¬ 
ριοχής. 

3. Η επιχείρησης διοικείται από πενταμελές (5) Διοικητι¬ 
κό Συμβούλιο, του οποίου η σύνθεση θα είναι: 

α. Τρεις (3) αιρετοί εκπρόσωποι του Δημοτικού Συμβου¬ 
λίου έκτων οποίων ο ένας προέρχεται από τη μειοψηφία, 
β. Ένας (1) εκπρόσωπος κοινωνικού φορέα της περιοχής, 
γ. Ένα (1) μέλος που θα είναι δημότης και κάτοικος του 
Δήμου Μαρώνειας που έχει πείρα ή γνώσεις σχετικές με 
το αντικείμενο της επιχείρησης. 


δ. Ένας (1) εκπρόσωπος των εργαζομένων, εφόσον η 
επιχείρηση απασχολεί πάνω από είκοσι (20) άτομα, και ο 
οποίος αντικαθιστά τον οριζόμενο δημότη. 

4. Η διάρκεια της Επιχείρησης ορίζεται αόριστος. 

5. Έδρα της Επιχείρησης είναι η έδρα του Δήμου Μα- 
ρώνειαςτου Νομού Ροδόπης. 

6. Το κεφάλαιο της Επιχείρησης ανέρχεται σε ύψος 
20.000.000 δρχ. 

7. Πόροι της Επιχείρησης θα είναι τα έσοδα από την 
άσκηση της δραστηριότητάς της, οι πρόσοδοι από την 
περιουσία της, δάνεια, κληρονομιές, εισφορές και λοιπές 
επιχορηγήσεις. 

8. Η Επιχείρηση διαλύεται: 

α) Με απόφαση του Δημοτικού Συμβουλίου και με την 
έγκριση του Γενικού Γραμματέατης Περιφέρειας. 

β) Σε περίπτωση πτώχευσης. 

Τη διάλυση ακολουθεί η εκκαθάριση. 

9. Η συγκρότηση, η λειτουργία και οι αρμοδιότητες των 
οργάνων διοίκησης η οργάνωση, λειτουργία, η διαχείριση 
και εποπτεία της Επιχείρησης διέπονται από τις σχετικές 
με τις δημοτικές και κοινοτικές επιχειρήσεις διατάξειςτου 
Π.Δ. 410/95 καιτην με αριθμό 25027/9.4.84 απόφαση του 
Υπουργού Εσωτερικών που δημοστεύθηκε στο ΦΕΚ 
244/19.4.84 τ. Β' 

10) α.Από τις διατάξεις της ανωτέρω απόφασης προκα- 
λείται δαπάνη σε βάρος του προϋπολογισμού του Δήμου 
Μαρώνειας για το τρέχονέτος 20.000.000 δρχ. 

β. Για την κάλυψη της ανωτέρω δαπάνης θα εγγράφει 
πίστωση στον προϋπολογισμό του Δήμου Μαρώνειας 
20.000.000 δρχ. στον Κ.Α. 75/151,9γ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 14 Μαρτίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 4482 (4) 

Καθορισμός ωρών εισόδου του κοινού στις Δ.Ο.Υ. της Δι¬ 
οικητικής Περιοχής Περιφέρειας Βορείου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

Ι.ΤοΝ. 1157/81 «Περί κυρώσεως της από 29 Δεκεμβρί¬ 
ου 1980 Πράξεως Νομοθετικού Περιεχομένου του Προέ¬ 
δρου της Δημοκρατίας περί καθιερώθεως πενθημέρου 
εβδομάδος εργασίας των δημοσίων εν γένει Υπηρεσιών 
και ρυθμίσεων συναφών θεμάτων και τροποποιήσεως 
διατάξεως ταύτης». 

2.- Της Υπουργικής Απόφασης αριθμ. ΔΙΟΔ/Φ61/237/ 
6260/1987 «Καθορισμός των ωρών εργασίας των Δημ. 
Υπηρεσιών Ν.Π.Δ.Δ. κ.λ.π». 

3 - Του Π Δ/τος 51/87 «Καθορισμός των Περιφερειών 
της Χώρας για τον σχεδίασμά, προγραμματισμό και συ¬ 
ντονισμό της Περιφερειακής Ανάπτυξης». 

4.- Του Ν. 2503/97 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτ/ση 
και άλλες διατάξεις». 


* Αναδημοσιεύεται, διότι η αρχική δημοσίευση στο ΦΕΚ 478/6.4.2000/τ.Β' έγινε από εσφαλμένο αντίγραφο που κατέθεσε η Περι¬ 
φέρεια Ανατολικής Μακεδονίας - Θράκης 

5 Το αριθμ ΔΙΣΚΠΟ/Φ.25/12913/5.6.97 έγγραφο του 
Υπουργείου Εσωτερικών Δημοσίας Διοίκησης και 
Αποκ/σης «Αναμονή πολιτών στις υπηρεσίες και ώρες ει¬ 
σόδου κοινού στις Υπηρεσίες». 

6 - Το έγγραφο του Υπουργείου Οικονομικών αριθμ. 
101546/193/0006Δ/15.2.2000 με το οποίο ζητείται η έκδο¬ 
ση απόφσης για τον καθορισμό ωρών εισόδου του κοινού 
στις Δ.Ο.Υ. της διοικητικής περιοχής Περιφέρειάς μας. 

7. -Την αριθμ. ΔΙΑΔΠ/Γ2/23321/17.1.2000 απόφαση του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης «Καθορισμός ωρών εισόδου του κοινού στις 
Δ.Ο.Υ. της πειριοχής διοικητικής Περιφέρειας Αττικής». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. - Καθορίζουμε το ωράριο υποδοχής του κοινού στις 
Δ.Ο.Υ. της διοικητικής περιοχής Περιφέρειας Βορείου Αι¬ 
γαίου κατά τις εργάσιμες ημέρες ως εξής: 

Α) Χειμερινό ωράριο εργασίας Υπηρεσιών: 

Ώρες εισόδου κοινού: 8. 00 π. μ. -13.30 μ.μ. 

Θερινό ωράριο εργασίας Υπηρεσιών: 

Ώρες εισόδου κοινού: 7.30 π.μ. -13.00 μ.μ. 

Β) Η εξυπηρέτηση του κοινού που συναλλάσσεται με 
τις Δ.Ο.Υ. σε θέματα Κώδικα Βιβλίων και Στοιχείων 
(Κ.Β.Σ.), Αυτοκινήτων και Εισοδήματος γίνεται τέσσερις 
(4) μόνο ημέρες την εβδομάδα και κατά τις ώρες που 
ορίζεται ανωτέρω (δηλαδή 07.30 π.μ.-13.00 μ.μ. κατά τη 
θερινή περίοδο και 08.00 π.μ. -13.30 μ.μ. κατά τη χειμε¬ 
ρινή περίοδο). 

Τα ανωτέρω Τμήματα ή Γραφεία Κ.Β.Σ., Αυτοκινήτων 
και Εισοδήματος δεν συνάλλασσονται με το κοινό τη Πα¬ 
ρασκευή, προκειμένου να έχουν τη δυνατότητα διεκπε¬ 
ραίωσης της εσωτερικής εργασίας τους. 

2. - Κατ’ εξαίρεση, τα παραπάνω Τμήματα ή Γραφεία 
(Κ.Β.Σ., Αυτοκινήτων και Εισοδήματος), οφείλουν να εξυ¬ 
πηρετούν τους πολίτες και κατά την Παρασκευή για ορι¬ 
σμένα θέματα, όταν ο Προϊστάμενος αυτών κρίνει ότι, 
τούτο επιβάλλεται λόγω επειγουσών αναγκών των πολι¬ 
τών ή το επιτρέπουν οι επικρατούσες κάθε φορά σχετικές 
λειτουργικές ανάγκες και συνθήκες της οικείας Δ.Ο.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Μαΐου 2000 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην Γκιανέ Κλεοπάτρα του Χάίδευτού. 

Ο ΝΟΜΑΡΧΗΣ ΧΑΛΚΙΔΙΚΗΣ 

Με την 11/339 3.5.2000 απόφαση του Νομάρχη Χαλκι¬ 
δικής έχει χορηγηθεί στην Γ κιανέ Κλεοπάτρα του Χάίδε- 
τού άδεια άσκησης επαγγέλματος Κοινωνικού Λειτουρ¬ 
γού. 

Ο Νομάρχης κ.α.α. 

ΓΙΑΝΝΗΣ ΓΙΩΡΓΟΥ 


( 6 ) 

Σύστασις και λειτουργία Εκκλησιαστικού Ιδρύματος με 
την επωνυμία «ΑΛΛΗΛΕΓΓΥΗ Ίδρυμα Κοινωνικής και 
Πολιτισμικής Δράσεως της Ιεράς Μητροπόλεως Θεσ- 
σαλιώτιδος και Φαναριοφερσάλων». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκας της Ιεράς Μητροπόλεως Θεσσαλιώτιδος και Φανα¬ 
ριοφερσάλων. 

4. Την υπ’ αριθμ. 282/15.2.2000 Πρότασιν του Σεβα- 
σμιωτάτου Μητροπολίτου Θεσσαλιώτιδος και Φαναριο¬ 
φερσάλων Θεοκλήτου. 

5. Την από 4.3.2000 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 10.3.2000 Απόφασιν Αυτής, αποφασίζει: 

Συνιστά εις την Ιερά Μητρόπολιν Θεσσαλιώτιδος και 

Φαναριοφερσάλων Εκκλησιαστικόν Ίδρυμα υπό την επω¬ 
νυμία «ΑΛΛΗΛΕΓΓΥΗ Ίδρυμα Κοινωνικής και Πολιτισμι¬ 
κής Δράσεως της Ιεράς Μητροπόλεως θεσσαλιώτιδος 
και Φαναριοφερσάλων» το οποίον θα λειτουργή με την 
μορφήν Νομικού Προσώπου Ιδιωτικού Δίκαιου και θα 
εδρεύη εις την Καρδίτσα. Η οργάνωσις, διοικησις, διαχει- 
ρισις και λειτουργία του Ιδρύματος τούτου θα διέπεται 
από τας διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΛΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 
ΕΠΩΝΥΜΙΑΝ «ΑΛΛΗΛΕΓΓΥΗ» ΙΔΡΥΜΑ ΚΟΙΝΩΝΙΚΗΣ ΚΑΙ 
ΠΟΛΙΤΙΣΜΙΚΗΣ ΔΡΑΣΕΩΣ» ΤΗΣ ΙΕΡΑΣ ΜΗΤΡΟΠΟΛΕΩΣ 
ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑΛΩΝ. 

Άρθρον1. 

Ίδρυσις 

Ιδρύεται εις την Ιεράν Μητρόπολιν Θεσσαλιώτιδος και 
Φαναριοφερσάλων και υπό την πνευματικήν και διοικητι¬ 
κήν εποπτείαν αυτής Εκκλησιαστικόν ίδρυμα, λειτουρ¬ 
γούν ως Νομικόν Πρόσωπον Ιδιωτικού Δίκαιου (Ν.Π.Ι.Δ.), 
μη κερδοσκοπικού χαρακτήρος υπό την επωνυμίαν: «ΑΛ¬ 
ΛΗΛΕΓΓΥΗ Ίδρυμα Κοινωνικής και Πολιτισμικής Δράσε¬ 
ως της Ιεράς Μητροπόλεως Θεσσαλιώτιδος και Φαναριο¬ 
φερσάλων» με έδρα την Καρδίτσα. 

Άρθρον 2. 

Σκοποί. 

Σκοποί του Ιδρύματος είναι η προαγωγή της μελέτης 
και ερεύνηςτης Ορθοδόξου Εκκλησιαστικής Παραδόσε- 
ως και του Ορθοδόξου Πολιτισμού, η παροχή πάσης βαθ- 
μίδος εκκλησιαστικής εκπαιδεύσεως και επαγγελματικής 
καταρτίσεως, η φιλοξενία, εκπαιδευσις και ανταλλαγή 
επιστημονικών και ιερατικών αποστολών από αλλάς Ορ¬ 
θοδόξους Εκκλησίας εις τα πλαίσια θρησκευτικού, προ- 
σκυνηματικου ή συνεδριακού τουρισμού, η διοργάνωσις 
συνεδρίων σχετικών με τους ανωτέρω σκοπούς, αι εκδό- 

σεις βιβλίων, περιοδικών και εν γένει εντύπων, αι επιστη¬ 
μονικοί εργασιαι και η δημοσίευσις των πορισμάτων των 
συνεδρίων, η δημιουργία εκπαιδευτικών ή άλλων προ¬ 
γραμμάτων, πολυμέσων κ.λπ., η ένταξις των ανωτέρω 
σκοπών εις προγράμματα της Ευρωπαϊκής Ενώσεως, η 
συνεργασία με άλλα ιδρύματα, έχοντα παρεμφερείς σκο¬ 
πούς, η δημιουργία και ανάπτυξις δραστηριοτήτων ή δο¬ 
μών κοινωνικής μερίμνης και αλληλεγγύης, η δημιουργία 
πολυκέντρων Νεολαίας και η ανάπτυξις υποστηρικτικών 
δραστηριοτήτων. 

Ειδικώτερον εις τους σκοπούς του Ιδρύματος περιλαμ¬ 
βάνονται : 

α. Η λειτουργία του Εκκλησιαστικού Γυμνασίου Θεσσα- 
λιώτιδος και Φαναριοφερσάλων και οιασδήποτε ετέρας 
βαθμίδος εκπαιδευτικής μονάδος, ήτις και δύναται να δη- 
μιουργηθή εντός του υφισταμένου νομικού πλαισίου. 

β. Η λειτουργία Κέντρου Επαγγελματικής Καταρτίσεως 
της Ιεράς Μητροπόλεως Θεσσαλιώτιδος και Φαναριο¬ 
φερσάλων. 

γ. Η ανέγερσις και λειτουργία Ιερού Ναού δια τας λα¬ 
τρευτικός ανάγκας των φοιτώντων εις τας Σχολάς του 
Ιδρύματος. 

δ. Η λειτουργία Συνεδριακού Κέντρου, 
ε. Η λειτουργία Ξενώνων, Βιβλιοθηκών και Εργαστη¬ 
ρίων. 

στ. Η λειτουργία Σχολής Βυζαντινής Μουσικής, 
ζ. Η παραγωγή οπτικοακουστικών μέσων, 
η. Η λειτουργία Κέντρου Νεότητας, 
θ. Η λειτουργία Κέντρου Συνοδευτικών Υποστηρικτικών 
Υπηρεσιών. 

ι. Η λειτουργία Κέντρου Εκπαιδευτικών και Πολιτιστι¬ 
κών ανταλλαγών. 

ια. Η Ίδρυσις και λειτουργία Βρεφονηπιακών Σταθμών, 
ιβ. Πάσα άλλη δραστηριότης την οποίαν αποφασίζει το 
Διοικητικόν Συμβούλιον. 

Άρθρον 3. 

Το Ίδρυμα θα στεγασθή εις ιδιόκτητα κτίρια της Ιεράς 
Μητροπόλεως Θεσσαλιώτιδος και Φαναριοφερσάλων. 
Το Ίδρυμα δύναται να δημιουργή παραρτήματα εις την 
περιοχήν ευθύνης της Ιεράς Μητροπόλεως. 

Εις την έδραν του Ιδρύματος αλλά και εις τα παραρτή¬ 
ματα αυτού θα λειτουργήσωσι τα κάτωθι τμήματα σπου¬ 
δών και εργαστηρίων: 

α) Τμήμα μηχανοργανώσεως ιστορικών αρχείων και 
ηλεκτρονική επεξεργασία αρχειακού υλικού. 

β) Τμήμα διατηρήσεως και διαδόσεως παραδοσιακών 
τεχνών. 

γ) Τμήμα αγιογραφίας και συντηρήσεως εικόνων και έρ¬ 
γων τέχνης πολιτιστικής κληρονομιάς, 
δ) Τμήμα βιβλιοδεσίας. 

ε) Τμήμα παραγωγής οπτικοακουστικών μέσων (ΟΏ - 
ΗΟΜ, πολυμέσων), εκπαιδευτικών πολυμέσων, εκπαιδευ¬ 
τικού υλικού και εφαρμογών πληροφορικώς. 
στ) Κέντρον ερεύνης και μελετών, 
ζ) Τυπογραφειον και τμήμα διακινήσεωςτων βιβλίων και 
των Θϋ-ΠΟΜ που εκδίδει ή παράγει το Ίδρυμα. 

η) Τμήμα Μουσικής Παραδόσεως και Βυζαντινής Μου¬ 
σικής. 

θ) Τμήμα Νεότητας και Κατασκηνώσεων, 
ι) Τμήμα διοργανώσεως συνεδρίων, επιστημονικών 
ανταλλαγών, εκπονήσεως και υλοποιήσεως κοινών εκπαι¬ 


δευτικών και πολιτιστικών προγραμμάτων με ιδρύματα ή 
σχολές χωρών της Ευρωπαϊκής Ενώσεως. 
ια) Τμήμα εστιάσεως και κυλικείου. 

Υπεύθυνον δια την επιστημονικήν τεκμηριωσιν και επο- 
πτειαν των τμημάτων και εργαστηρίων, δια το περιεχόμε- 
νον των σπουδών και την κατάρτισιν των προγραμμάτων 
τα οποία αφορώσιν εις την επαγγελματικήν κατάρτισιν, 
την δια βίου εκπαίδευσιν και την καταπολέμησιν του απο¬ 
κλεισμού από την αγοράν εργασίας, τυγχάνει το Επιστη¬ 
μονικόν Συ μβούλιον, το οποίον διορίζεται δια αποφάσεως 
του Διοικητικού Συμβουλίου, η οποία και ρυθμίζειτην σύν- 
θεσίντου, τας ειδικωτέρας αρμοδιότητας και την διάρκει¬ 
αν της λειτουργίας του. 

Άρθρον 4 

Διοίκησιςτου Ιδρύματος. 

Τι Ίδρυμα διοικείται υπό πενταμελούς Διοικητικού Συμ¬ 
βουλίου απαρτιζόμενου: 

α. Εκ του εκάστοτε Μητροπολίτου θεσσαλιώτιδος και 
Φαναριοφερσάλων, ως Προέδρου, αναπληρουμένου υπό 
του νομίμου αναπληρωτού αυτού και 
β. Εκ τεσσάρων (4) τακτικών Μελών, μετά των αναπλη- 
ρωματικώντων, έκτων οποίωντα δύο θα είναι κληρικοί και 
τα έτερα δύο λαϊκοί. Τα μέλη του Διοικητικού Συμβουλίου 
δέον να διακρίνωνται δια το ήθος, την πνευματικήν και επι¬ 
στημονικήν αυτών κατάρτισιν και ωριμότητα. 

Άπαντα τα ανωτέρω μέλη διορίζονται υπό του Σεβα- 
σμιότατου Μητροπολίτου, δια μιαν πενταετίαν. Εκ των 
δύο κληρικών Μελών ορίζεται ο Αντιπρόεδρος. Οι διορι- 
σθέντες δύνανται να επαναδιορισθούν. 

Το Διοικητικόν Συμβούλιοντου Ιδρύματος συγκροτείται 
εις Σώμα κατά την πρώτην συνεδρίαν και εκλέγει τον Τα¬ 
μίαν και τον Γραμματέα. Το αξίωμα των Μελών του Διοι¬ 
κητικού Συμβουλίου είναι τιμητικόν και άμισθον. 

Άρθρον5. 

Αρμοδιότητες του Διοικητικού Συμβουλίου. 

1. Το Διοικητικόν Συμβούλιον έχει τας ως κάτωθι αρμο¬ 
διότητας: 

α. Διοικεί και διαχειρίζεται την περιουσίαν του Ιδρύμα¬ 
τος και αποφασίζει δια παν μέτρον το οποίον συμβάλλει 
εις την εύρυθμον λειτουργίαν αυτού. 

β. Αποφασίζει δια παν θέμα αφορών εις την εκπλήρωσιν 
των σκοπών αυτού. 

γ. Συνεργάζεται μετά των διαφόρων πολιτιστικών και 
επιστημονικών συλλόγων, ως επίσης μετά της Τοπικής 
Αυτοδιοικήσεως και τους τοπικούς φορείς, δια την προα¬ 
γωγήν και επιτευξιντων σκοπών του Ιδρύματος. 

δ. Καταρτίζει τον ετήσιον Προϋπολογισμόν και Απολο¬ 
γισμόν αυτού και υποβάλλει τούτους προς έγκρισιν εις το 
Μητροπολιτικόν Συμβούλιον της Ιεράς Μητροπόλεως 
Θεσσαλιώτιδος και Φαναριοφερσάλων. 

ε. Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Ιδρύματος. 

στ. Αποφασίζει δια παν έτερον θέμα το οποίον δεν προ- 
βλέπεται εις τον παρόντα Κανονισμόν. 

2. Το Διοικητικόν Συμβούλιον συνέρχεται τακτικώς μεν 
κατά μήνα, εκτάκτως δε οσάκις παρίσταται ανάγκη, κατό¬ 
πιν προσκλήσεως του Προέδρου. Αι αποφάσεις αυτού 
λαμβάνονται κατά πλειοψηφιαν. Εις περίπτωσιν ισοψη- 
φίας υπερισχύει η ψήφος του Προέδρου. 

Άρθρον 6. 

©έσπισις θέσεων. 

Δια τας ανάγκας του Ιδρύματος δημιουργούνται αι κά¬ 
τωθι θέσεις: 

1. Μια (1) θέσιςΔιευθυντού. Τα προσόντα δια την θέσιν 
του Διευθυντού είναι: 

α. Να είναι κάτοχος πτυχίου Φιλοσοφικής ή θεολογικής 
Σχολής ή Ανωτέρας Εκκλησιαστικής Σχολής. 

2. Μια (1) θέσις Προϊσταμένου Γραμματείας με προσό¬ 
ντα: 

α. Να είναι κάτοχος πτυχίου Θεολογικής ή Ανωτέρας 
Εκκλησιαστικής ή άλλης Ανωτάτης Σχολής με επαγγελ¬ 
ματικήν εμπειρίαν. 

β) Να έχη τουλάχιστον προϋπηρεσίαν εις Γραμματείαν. 

γ) Να έχη εμπειρίαν εις την υλοποίησιν προγραμμάτων 
Ευρωπαϊκής Ενώσεως. 

3. Μια (1) θέσις Επιστημονικού Συμβούλου κατόχου Δι¬ 
δακτορικού Διπλώματος. 

4. Μια (1) θέσις Λογιστού κατόχου πτυχίου Ανωτάτης 
Σχολής Οικονομικών Επιστημών. 

5. Μια (1) θέσις Κοινωνικού Λειτουργού. 

Δια την πλήρωσιν των ανωτέρω θέσεων εφαρμόζονται 
αι ισχύουσαι διατάξεις της εργατικής Νομοθεσίας και δέ¬ 
ον να συντρέχουν τα προσόντα των υποψήφιων τα οποία 
καθορίζονται υπό του Διοικητικού Συμβουλίου του Ιδρύ¬ 
ματος. Το Διοικητικόν Συμβούλιον αποφασίζει δια την κα¬ 
ταβολήν αντιμισθίας ή αποζημιώσεως εις τους υπηρετού- 
ντας εις τας ανωτέρω θέσεις, ως επίσης δύναται να προ- 
σλαμβάνη ειδικόν συνεργάτην - σύμβουλον δια την 
εύρυθμον λειτουργίαν του Ιδρύματος. 

Άρθρον 7. 

Ο Π ρόεδρος εκπροσωπεί το Ίδρυμα ενώπιον πόσης Αρ¬ 
χής. Τούτον απάντα ή κωλυόμενον εκπροσωπεί ο Αντι¬ 
πρόεδρος, ή έτερον μέλος οριζόμενον υπό του Διοικητι¬ 
κού Συμβουλίου. 

Άρθρον 8. 

Το Ίδρυμα έχει ιδίαν διαχειρισιν, τηρεί δε τα Διαχειρι¬ 
στικά Βιβλία, συμφώνως προς το σύστημα τηρήσεως των 
Λογιστικών βιβλίων των Εκκλησιαστικών Νομικών Προ¬ 
σώπων, θεωρημένων υπό της Ιερός Μητροπόλεως Θεσ- 
σαλιώτιδος και Φαναριοφερσάλων, ήτοι: 

α. Βιβλιον Πράξεων του Διοικητικού Συμβουλίου. 

β. Βιβλιον Πρωτοκόλλου. 

γ. Βιβλιον Ταμείου. 

δ. Βιβλιον κινητής και ακινήτου περιουσίας. 

ε. Γραμμάτια Εισπράξεων και Εντάλματα Πληρωμών. 

Τα Γραμμάτια Εισπράξεων και τα Εντάλματα Πληρω¬ 
μών είναι εκτελεστέα, εφ’ όσον φέρουν απαραιτήτως την 
υπογραφήντου Προέδρου καιτουΤαμίουτου Ιδρύματος. 
Ο Πρόεδρος υπογράφει και άπασαντην αλληλογραφίαν 
του Ιδρύματος. 

Άρθρον 9. 

Ο Ταμίας διαχειρίζεται την περιουσίαν του Ιδρύματος, 
τηρεί τα σχετικά βιβλία και συντάσσει τον ετήσιον Προϋ¬ 
πολογισμόν και Απολογισμόν του Ιδρύματος, τους οποί¬ 
ους υποβάλλει προς έγκρισιν εις το Διοικητικόν Συμβού¬ 
λιον. Το οικονομικόν έτος συμβαδίζει με το πολιτικόν, δη¬ 
λαδή αρχίζει την Ιην Ιανουάριου και λήγει την 31ην 
Δεκεμβρίου. Τα χρήματα κατατίθενται εις Τράπεζαν επ’ 


ονόματι του Ιδρύματος. Το χρηματικόν ποσόν το οποίον 
δύναται να φέρει εις χείρας του ο Ταμίας καθορίζεται υπό 
του Διοικητικού Συμβουλίου. Αναλήψεις χρημάτων γίνο¬ 
νται κατόπιν αποφάσεως του Διοικητικού Συμβουλίου. 

Άρθρον10. 

Ο Γ ραμματεύς τηρείτο Πρακτικά Συνεδριάσεων του Δι¬ 
οικητικού Συμβουλίου, καθώς και όλα τα Βιβλία του Ιδρύ¬ 
ματος, συντάσσει την αλληλογραφίαν αυτού και συνυπο¬ 
γράφει αυτήν μετά του Προέδρου του Ιδρύματος. 

Άρθρον 11. 

Πόροι του Ιδρύματος 

Περιουσία και Πόροι του Ιδρύματος είναι: 

α. Αι δωρεαί εις μετρητά ή άλλα περιουσιακά στοιχεία ή 
πόροι οιωνδήποτε περιουσιακών στοιχείων μεταβιβαζο- 
μένωνειςτο ίδρυμα δια πράξεωντου δωρητού, ότεούτος 
ευρίσκεται εν ζωή ή μετάτον θάνατον αυτού, εάν ούτω κα¬ 
θορίζεται δια διαθήκης ή ετέρας πράξεως αυτού. 

β. Αι κληρονομιάς κληροδοσίας δωρεαί καθώς και παν 
έσοδον το οποίον ήθελε προκύψει από την εκδοτικήν ή 
ετέραν δραστηριότητα αυτού. 

γ. Αι χορηγίαι - επιχορηγήσεις του Κράτους, των Εκκλη¬ 
σιαστικών Νομικών Προσώπων Δημοσίου ή Ιδιωτικού Δί¬ 
καιου, των αρμοδίων Υπηρεσιών της Νομαρχιακής Αυτο- 
διοικήσεως, των Υπουργείων Πολιτισμού και Επιστημών, 
Εθνικής Παιδείας και θρησκευμάτων, Εθνικής Οικονο¬ 
μίας, Εργασίας ή άλλων Υπουργείων, της Εθνικής Τραπέ- 
ζης, των Ιερών Μητροπόλεων και των Ιερών Μονών. 

δ. Οι πόροι από την αξιοποιησιν προγραμμάτων του Ελ¬ 
ληνικού Κράτους ή άλλων Υπερεθνικών Φορέων (Ευρω¬ 
παϊκή Ένωσις - υπθεΙ<ο κ.λπ.). 

ε. Εις την περίπτωσιν παροχής εκπαιδεύσεως μέσω Σε¬ 
μιναρίων, πόροιτου Ιδρύματος θα είναι και η καταβολή δι¬ 
δάκτρων εκ μέρους των συμμετεχόντων εις τα Σεμινάρια 
προς αντιμετώπισιν μέρους των λειτουργικών και μόνον 
εξόδων. 

στ. Οι πόροι από δίδακτρα λειτουργίας των Βρεφονη- 
πειακών Σταθμών. 

Το Ίδρυμα τούτο ως Εκκλησιαστικόν, Πολιτιστικόν και 
Επιστημονικόν δεν αποτελεί κερδοσκοπικόν κατάστημα, 
ως άλλωστε προκύπτει και εκ των σκοπών αυτού. Αντίθε¬ 
τα αποτελεί κέντρον ερεύνης και προβληματισμού της 
Ορθοδοξίας και κατά συνέπειαν λειτουργεί δια το κοινόν 
όφελος. Δια τον λόγον αυτόν βαρύνεται με τας φορολο¬ 
γικός υποχρεώσεις με τας οποίας βαρύνονται κατά νό¬ 
μον τα ιδρύματα κοινωφελούς χαρακτήρας. 

Άρθρον12. 

Οι ανωτέρω πόροι με απόφασιν του Διοικητικού Συμ¬ 
βουλίου διατίθενται: 

1. Δια τον εξοπλισμόν του Ιδρύματος. 

2. Δια την προμήθειαν βιβλίων και διοργάνωσιν Συνε¬ 
δρίων, Εορτών και Εκδηλώσεων. 

3. Δια τας δαπανάς επεκτάσεως, συντηρήσεως και λει¬ 
τουργίας του Ιδρύματος. 

4. Δια την αμοιβήν του προσληφθησομένου προσωπι¬ 
κού. 

5. Δια την έκδοσιν βιβλίων και χρηματοδότησιν ειδικών 
Προγραμμάτων. 

6. Δια την ανέγερσιντου Ιερού Ναού. 

Άρθρον13. 

Το Ίδρυμα έχει ιδίαν σφραγίδα φέρουσαν εις το κέ- 
ντρον αυτής Βυζαντινήν Ναυν, κυκλικώς δε αναγράφεται: 
ΙΕΡΑ ΜΗΤΡΟΠΟΛΙΣ ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟ- 
ΦΕΡΣΑΛΩΝ - «ΑΛΛΗΛΕΓΓΥΗ» ΙΔΡΥΜΑ ΚΟΙΝΩΝΙΚΗΣ ΚΑΙ 
ΠΟΛΙΤΙΣΜΙΚΗΣ ΔΡΑΣΕΩΣ. 

Άρθρον14 

Επί παντός θέματος, μη διαλαμβανόμενου εις τον πα¬ 
ρόντα Κανονισμόν, αποφασίζει το Διοικητικόν Συμβού- 
λιοντου Ιδρύματος. 

Άρθρον15. 

Ο παρών Κανονισμός τροποποιείται υπό της Ιερός Συ¬ 
νόδου κατόπιν ητιολογημένης προτάσεως τεσσάρων εκ 
των πέντε μελών του Διοικητικού Συμβουλίου, συμπερι¬ 
λαμβανομένου απαραιτήτως του Σεβασμιωτάτου Προέ¬ 
δρου. 

Άρθρον 16. 

Το Ίδρυμα καταργείται δι’ αποφάσεως της Ιερός Συνό¬ 


δου, κατόπιν ητιολογημένης προτάσεως τεσσάρων εκ 
των πέντε μελών του Διοικητικού Συμβουλίου, περιλαμ- 
βανομένου απαραιτήτως του Σεβασμιωτάτου Προέδρου. 
Παν κινητόν και ακίνητον περιουσιακόν στοιχείον περιέρ¬ 
χεται εις το Νομικόν Πρόσωποντης Ιερός Μητροπόλεως 
Θεσσαλιώτιδος και Φαναριοφερσάλων. 

Άρθρον17 

Ο παρών Κανονισμός ισχύει από της δημοσιεύσεως αυ¬ 
τού εις το επίσημον Δελτιον «ΕΚΚΛΗΣΙΑ» και εις την Εφη¬ 
μερίδα της Κυβερνήσεως. 

Άρθρον 18. 

Απότας διατάξεις του παρόντος Κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπου της Ιερός Μητροπόλεως Θεσσαλιώτιδος και 
Φαναριοφερσάλων, το ύψος της οποίας δεν δύναται να 
προσδιορισθή. 

Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θί.ςτ 
Θ-ΓΠ3Μ: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































